TAWAU: Kinaantakan kapal Fokker 50 Podtuludan Malaysia (MAS) i nokoingisan mantad wayaan om nokoloput id toguang mato okon nopo ko nosiliu kinaantakan kororosi montok mogigion id Kampung Sri Menanti, do hiti nga minopoimbulai pomusarahan Aviophobia toi ko noindamaan ororosi sumakai kapal gisom osomok 10 toun.
Kinaantakan dilo papaampai kapal injin turboprop miapid mogowit 53 susumakai miampai tanak kapal mantad Kota Kinabalu i nokounsur gison 500 meter mantad wayaan mamaso sumondot id Sosondoton Kapal Tutumulud Tawau jam 12.50 pitangaadau ko-15 tulan Kosiam 1995 minoporundun 34 tulun, kosuang duo papanau kapal tarabang suai ko siam mogigion di nosindualan.
Id kasarahan kinaantakan taraat dilo, mogigion kampung, Arsad Najahalli, 56, mangakun do osusa momolihu kinaantakan soira kapal nokomoi minongogik kampung diolo id pompod sosondoton kapal tutumulud dilo.
“Kinaantakan dilo naantakan tadau Kolimo, kogumuan mogigion kampung kusai kiugama Islam id masigid do sumambayang.
“Maso dilo, hilo oku walai om kinogulio ku mantad karaja mooi akan tangaadau,” ka disio soira rinuba. – HMetro
min_Latn min_Latn zsm_Latn zsm_Latn min_Latn